**Nadap Község Önkormányzat Képviselő-testületének**

# …/2022. (II. …) önkormányzati rendelete

# az önkormányzat és intézménye 2022. évi költségvetéséről

# Nadap Község Önkormányzat képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) f) pontjában meghatározott feladatkörében eljárva a következőket rendeli el:

1. A rendelet hatálya

1.§ A rendelet a címrendben foglalt költségvetési szervekre terjed ki. (8. melléklet).

2. A költségvetés bevételei és kiadásai

2. § (1) A képviselő-testület az önkormányzat és intézménye 2022. évi költségvetésének bevételi főösszegét 178.930.522 Ft-ban, ezen belül:

1. működési bevételeinek összegét 109.441.185 Ft-ban, ezen belül:

aa) Nadap Község Önkormányzata működési bevételeinek összegét 109.426.185 Ft-ban,

ab) Nadapi Kerekerdő Óvoda működési bevételeinek összegét 15.000 Ft-ban,

1. felhalmozási bevételeinek összegét 11.000.000 Ft-ban, ezen belül:

aa) Nadap Község Önkormányzata felhalmozási bevételeinek összegét 11.000.000 Ft-ban,

1. finanszírozási bevételeinek összegét 58.489.337 Ft-ban, ezen belül:

ba) Nadap Község Önkormányzata finanszírozási bevételeinek összegét 58.489.337 Ft-ban

állapítja meg.

(2) Az önkormányzat és intézménye 2022. évi költségvetésének kiadási főösszegét 178.930.522. Ft-ban, ezen belül:

1. a működési kiadásainak összegét 124.103.521 Ft-ban, ezen belül:

aa) Nadap Község Önkormányzata működési kiadásainak összegét 77.410.102 Ft-ban,

ab) Nadapi Kerekerdő Óvoda működési kiadásainak összegét 46.693.419 Ft-ban,

1. felhalmozási kiadásainak összegét 52.497.005 Ft-ban, ezen belül:

ba) Nadap Község Önkormányzata felhalmozási kiadásainak összegét 51.862.005 Ft-ban,

bb) Nadapi Kerekerdő Óvoda felhalmozási kiadásainak összegét 635.000 Ft-ban,

1. finanszírozási kiadásaink összegét 2.329.996 Ft-ban, ezen beül:

ca) Nadap Község Önkormányzata finanszírozási kiadásainak összegét 2.329.996 Ft-ban állapítja meg.

(3) A működési bevételek és a tartalék összegével csökkentett működési kiadások különbözete 14.260.975 Ft működési hiány, melynek fedezete előző évi költségvetési maradvány.

(4) A 41.497.005 Ft felhalmozási kiadás fedezete előző évi költségvetési maradvány.

(5) A 2.329.996 Ft finanszírozási kiadás fedezete előző évi költségvetési maradvány.

3.§ (1) A képviselő-testület az önkormányzat és intézménye 2022. évi költségvetési bevételeit bevételi forrásonként összevontan az 1. melléklet 1. táblázat, intézményenként a 2. és 3. táblázat szerint hagyja jóvá.

(2) Az önkormányzat és intézménye bevételeit, kiemelt előirányzatonként összevontan a 4. melléklet 1 táblázat, kormányzati funkciók szerint intézményenként a 2. és 3. táblázat tartalmazza.

(3) A képviselő-testület az önkormányzat és intézménye 2022. évi kiadásainak előirányzatait kiemelt előirányzatonként összevontan a 2. melléklet 1. táblázat intézményenként a 2. és 3. táblázat szerint hagyja jóvá.

(4) Az önkormányzat és intézménye kiadásait kiemelt előirányzatonként összevontan az 5. melléklet 1 táblázat, kormányzati funkciónk szerint intézményenként a 2. és 3. táblázat tartalmazza.

(5) Az önkormányzat és intézménye 2022. évben beruházási, illetve felújítási kiadásait a 3. melléklet 1. és 2. táblázat szerint tervezi.

(6) A képviselő-testület a létszámkeretet a 6. melléklet szerint állapítja meg.

(7) Az önkormányzat várható éves bevételi és kiadási előirányzatainak prognosztizált

felhasználási ütemtervét a 7. melléklet tartalmazza.

(8) Az ellátottak pénzbeli juttatásait és működési célú pénzeszköz átadásokat a 9. melléklet tartalmazza.

(9) Az önkormányzat és intézménye költségvetési előirányzatainak kötelező feladatok, önként vállalt feladatok és államigazgatási feladatok szerinti bontását a 13. melléklet 1 és 2. táblázata tartalmazza.

4. § Az önkormányzat és intézménye 2022. évi költségvetésében az előző évi költségvetési maradvány 58.489.337 Ft. A költségvetési maradványból 55.489.337 Ft kötött felhasználású, míg a fennmaradó 3.000.000 Ft szabad maradvány.

5.§ (1) Az önkormányzat 2022. évi költségvetésében a kiadási előirányzatok között 401.361 Ft céltartalékot tervez, mely talajterhelési díjból származó bevétel, így kizárólag környezetvédelmi célokra használható. A céltartalék fedezete előző évi költségvetési maradvány.

6.§ (1) A képviselő-testület a kiadások készpénzben történő teljesítését az alábbiakban határozza meg:

1. a fizetési számlára készpénz befizetés,
2. a közfoglalkoztatásban résztvevők bére, valamint a munkába járáshoz kapcsolódó közlekedési költségtérítései,
3. az önkormányzat és intézménye tevékenységével összefüggésben készlet- és kisértékű tárgyi eszköz beszerzések,
4. kiküldetési, reprezentációs kiadások,
5. egyes kisösszegű szolgáltatási kiadások készpénzben történő teljesítése,
6. a társadalom- és szociálpolitikai juttatások, megbízási díjak,
7. vásárlási és üzemanyag előleg.

(2) A készpénzállományt növelő bevételként kell elszámolni

1. a fizetési számlákról felvett készpénzt,
2. a készpénzben teljesített ellátási díjak és szolgáltatások ellenértékét,
3. az utólagos elszámolásra kiadott összeg visszafizetését.

7.§ (1) Az önkormányzat képviselőtestülete a stabilitási törvény 3. § (1) bekezdése szerinti adósságot keletkeztető ügyleteiből eredő fizetési kötelezettségére vonatkozó nyilatkozatot a 10. melléklet tartalmazza.

(2) Az önkormányzat képviselő testülete a stabilitási törvény szerinti további adósságot keletkeztető ügyletekből eredő fizetési kötelezettségeinek és saját bevételeinek alakulását a 11. mellékletben mutatja ki.

(3) Az önkormányzat képviselő-testületének több éves kihatással járó döntését a 14. melléklet tartalmazza.

(4) Az önkormányzat és intézménye tervezett bevételi és kiadási előirányzatainak 2023-2025 évekre várható keretszámait a 15. melléklet tartalmazza.”

8.§ Az önkormányzat és intézménye bevételeinek és kiadásainak költségvetési mérlegét a 12. melléklet tartalmazza.

9.§ (1) A képviselő testület a 2022. évben közvetett támogatások nyújtását nem tervezi.

(2) Az önkormányzat EU-s támogatással megvalósuló programokat és projekteket 2022. évben és azt követő 3 évben nem használ fel.

10. § A képviselő-testület a 2022. évi költségvetésben közfoglalkoztatásra 2 fő létszámkeretet

határoz meg.

## A költségvetés végrehajtására vonatkozó szabályok

11. § (1) A képviselő-testület felhatalmazza a polgármestert az évközi központi céljellegű

pótelőirányzatok felosztására. E hatáskörben engedélyezett pótelőirányzatok felosztásáról a polgármester negyedévente köteles beszámolni és a költségvetés módosítására egyidejűleg javaslatot tenni.

(2) Ha év közben - a rendelet készítésekor nem ismert - többletbevétel keletkezik, vagy a bevételek a tervezettől elmaradnak, e tényről a polgármester a képviselő-testületet tájékoztatja.

(3) Az intézménynél keletkezett megtakarítást az intézményvezető a polgármester felhatalmazásával felhasználhatja.

(4) A képviselő-testület az önkormányzat bevételi és kiadási fő összegeinek módosítását és a kiemelt előirányzatok közötti átcsoportosítás jogát évi 500.000 Ft összeghatárig a polgármesterre átruházza azzal, hogy a polgármester az átcsoportosításról a képviselő-testületet a soron következő ülésén írásban tájékoztatni köteles. Egyéb esetekben a képviselő-testület a kiemelt előirányzatok közötti átcsoportosítás jogát fenntartja magának.

(5) Az (4) bekezdésben foglalt átcsoportosításról a polgármester negyedévente köteles beszámolni és a költségvetés módosítására egyidejűleg javaslatot tenni.

(6) A képviselő testület a kiemelt előirányzatokon belüli előirányzat átcsoportosítás jogát a polgármesterre átruházza. E hatáskörében engedélyezett átcsoportosításról a költségvetési rendelet soron következő módosításával egyidejűleg köteles beszámolni a képviselő-testületnek.

(7) A meghatározott tartalékok előirányzatának módosításáról, felhasználásáról csak a képviselő-testület dönthet.

(8) Az önkormányzat és költségvetési szerve az államháztartásról szóló 2011. évi CXCV. törvény (a továbbiakban: Áht.) 34. §-ában foglaltak, az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 42. §-ban, valamint az e rendeletben foglaltak figyelembevételével módosíthatják egyes kiemelt, ezen belül részelőirányzataikat.

12. § (1) Az önkormányzati gazdálkodás során az év közben létrejött működési hiány külső finanszírozási módja likvid hitel felvétele a számlavezető pénzintézettől.

(2) A költségvetési hiány belső finanszírozására szolgál az előző év költségvetési maradványának igénybevétele.

(3) A Nadapi Kerekerdő Óvoda részére történő finanszírozás a tényleges szükséglethez igazítva történik.

(4) Az önkormányzati gazdálkodás során év közben létrejött átmenetileg szabad pénzeszközök pénzintézeti pénzlekötés útján hasznosíthatók.

13.§ A polgármester - a képviselő-testület utólagos, írásbeli tájékoztatása mellett - 200.000 Ft értékhatárig önállóan dönthet forrásfelhasználásról.

14. § (1) Az állampolgárok élet és vagyonbiztonságát veszélyeztető elemi csapás, illetőleg következményeinek elhárítása érdekében (vészhelyzetben) a polgármester az önkormányzat költségvetése körében átmeneti intézkedést hozhat, melyről a képviselő-testületnek a legközelebbi ülésen be kell számolnia.

(2) Az (1) bekezdésben meghatározott jogkörben a polgármester az előirányzatok között átcsoportosítást hajthat végre, egyes kiadási előirányzatok teljesítését felfüggesztheti, a költségvetési rendeletben nem szereplő kiadásokat is teljesíthet.

1. Záró rendelkezések

15. § (1) Ez a rendelet a kihirdetést követő napon lép hatályba, rendelkezéseit 2021. január 1. napjától kell alkalmazni.

(2) Ez a rendelet a belső piaci szolgáltatásokról szóló 2006. december 12-i 2006/123/EK európai parlamenti és tanácsi irányelveknek való megfeleltetést szolgálja.

Köteles Zoltán Szabóné Ánosi Ildikó

polgármester jegyző

Záradék:

A rendelet kihirdetésének napja 2022. február

Nadap, 2022. február ….

Szabóné Ánosi Ildikó

jegyző